L’Ajuntament de Burjassot signa convenis de col·laboració amb les associacions veïnals
2025-07-24

Al llarg del mes de juny, ha tingut lloc la signatura de diferents convenis de col·laboració entre l’Ajuntament de Burjassot i les associacions que conformen el teixit associatiu veïnal del municipi, així com amb la Federació d’Associacions de Veïns, que presideix Arsenio Moraga.

Així, Andrés Galera, president de l’AV Mestre Lope-Josep Carsí; Ramón Martínez, president de l’AV del Barri Lucense; Ángel Banderas, president de l’AV d’Isaac Peral, Inmaculada Ibáñez, presidenta de l’AV del Nucli Antic i l’Almara i Arsenio Moraga, com a president de la’AV de Lauri Volpi i de la Federació d’Associacions Veïnals s’han reunit, en els últims dies, amb l’alcalde de Burjassot, Rafa García, per a formalitzar els acords, l’objecte dels quals és el foment de la participació ciutadana dels barris de Burjassot, tenint com a vehicle l’activitat en el si de les associacions veïnals.

Per part del Consistori, cada entitat rebrà una subvenció de 800 anuals, 1000 euros en el cas de la Federació d’AV, que les associacions hauran d’utilitzar en les activitats contemplades en els convenis, com ara fomentar la participació ciutadana, la integració i la dinamització social entre els veïns i veïnes dels diferents barris; fomentar l’associacionisme; complir amb el calendari d’activitats culturals programades per l’entitat, així com prestar col·laboració en esdeveniments festius organitzats per l’Ajuntament de Burjassot, com per exemple el 9 d’Octubre, l’1 de Maig o les festes de Nadal, entre altres.

La vigència de tots els convenis firmats és de quatre anys.